**Тақырыбы:**
Дымбілместің бағдаршаммен және жол жүру белгілерімен танысуы.

**Мақсаты:**
Жол жүру ережелерін қайталау, бағдаршамның белгілерінің айырмашылығын жолда және көшедегі қауіпсіздік ережесі, жол белгілері туралы түсініктерін кеңейту. Балаларды жол жүру ережелерін сақтауға тәрбиелеу.

**Құрал жабдықтар:** Жол белгілері, суреттері, бағдаршам , обруч, қорап, әр топтың эмблемасы, көліктер.

**Жүргізуші:**
Балаларды шеңберге тұрғызып, балалар мен сендермен бүгін ерекше іс-шара өткізгім келіп отыр, бірақ ойын түрінде бастаймыз.

**Ойын:**
 Дұрыс па? Бұрыс па?

Машинада неше дөңгелек бар?

Бағдаршамның неше көзі бар?

Қандай?

Жолда ойнауға бола ма?

Машинаның қасында ойнау қауіпсіз бе?

Спорт алаңында ойнауға бола ма?

Қай жерде ойнауға болмайды?

Не үшін?

**Жүргізуші:**
Жарайсыңдар балалар өз орындарымызға отырамыз. Мен қазір сендерге бір жұмбақ жасырғым келіп тұр.

**Жұмбақ:**

Бір көзім «кідір» дейді,

Бір көзім «жүгір» дейді,

Бір көзім «абайла» дейді,

«Қарап ал маңайға» дейді

*(Бағдаршам)*

***Осы кезде Дымбілмес кіріп келеді.***
**Дымбілмес:** Ой, ой, ой, ауырып барады? Балалармен амандасады.

**Жүргізуші:** Сәлеметсіз бе? Сіз кім боласыз?

**Дымбілмес:** Өзін таныстырады.

**Жүргізуші:** Сізге не болды?

**Дымбілмес:** Жолда өтіп бара жатып едім, мені бір көлік соға жаздады.

**Жүргізуші:** Сен жолдан қалай өттің?

Дымбілмес: Ойнап өтіп бара жатыр едім

**Жүргізуші:** Балалар жолда ойнауға болады ма?

**Балалар:** Жоқ

**Жүргізуші:** Дымбілмес міне сенің қателігің!

**Дымбілмес:** Балалар сендер маған жол ережесін үйретесіңдер ме?

**Жүргізуші:** Балалар көмектесеміз бе?

**Жүргізуші:** Балалар Дымбілмеске бағдаршам туралы тақпақпен айтып түсіндірейік,әйтпесе ол түсінбейді .Дымбілмес, тыңдап отыр.

**Н.Сериковна:**
Егерде қызыл түс жанса

Жолдан өту қауіпті

**В.Ивановна:**
Сары түс ескерту

Жүру белгісін күт

**С.Ивановна:**
Жасыл түс білдіреді

Жол ашық алға!

**Дымбілмес:** Оның бәрін қалай есте сақтайсың?

**Жүргізуші:** Бағдаршам белгілерін жеңіл ұғып алу үшін “Бағдаршам” ойынын ойнайық.
 **Ойын: *“Бағдаршам” слайд***

**Жүргізуші:** Ойын шартымен түсіндіреді, мен кезекпен түстерді көрсетемін

*Қызыл түс- тұрасыңдар*

*Сары түс- Шапалақ ұрасыңдар*

*Жасыл түс- бір орында жүресіңдер*

**Жүргізуші:** Дымбілмес сен жолда ойнадың, жолда ойнауға болмайды

**Дымбілмес:** Неге ? Енді қайда ойнаймын?

**Жүргізуші:** Балалар қайда ойнауға болады?

**Балалар:** Спорт алаңында балаларға арналған алаңдарда, және балабақша ауласында.

**Жүргізуші:** Ендеше келесі ойнымыз ***“Тасымалдау көлігі”.***

**Ойын шарты:** Обручпен жолаушыларды тасымалдау.

**Жүргізуші:** Жарайсыңдар! Өз орнымызға жайғасып отырамыз.

Автобусқа асығып

Жолдан кесіп өтпеймін

Доп тепкендей асырып

Жолды асырып өтпеймін

Жол шетіне келгенде

Тоқтай қалып мен демде

Көз саламын арнайы

Белгісі бар жерлерде

Қауіпті ғой көше тым

Қумай жолдың төтесін

Жолақшаларды іздеймін

Жаяу адам өтеті

**Ойын*: “Жол белгілерін табу”.***

**Жүргізуші:** Дымбілмес сен бәрін бүлдірдің?енді қалай балалармен ойын ойнаймыз ?

**Дымбілмес:** Балалар маған көмектеседі

**Жүргізуші:** Балалар мен сендерге жол ережелерінің белгілерін дайындап койып едім. Бірақ Дымбілмес басқа суреттермен араластырып жіберді. Әр топтың капитандары шығып жол белгілерін дұрыс тауып алу керек: Қайсы капитан командасы тез табады. Сол жеңіске шығады.

**Ойын: *Машинамен кедергілерден өту.***

**Шарты:** Әр команда бір машинамен өтеді, машинаны келесі ойыншыға алып келеді. Осылайша ойын жалғасады.

**Дымбілмес:** Балалар менің кететін уақытым болды. Сендерге үлкен рахмет. Өз ризашылығын білдіреді.

**Жүргізуші:** Балалар біз Дымбілмеске жолда жүру ережесін түсіндірдік, үйреттік. Дымбілмеске өздеріңнің білімдеріңді көрсеттіңдер. Ал, Дымбілмес сендерге алған білімі үшін рахметін айтып кетті.